laion/Wikipedia-Exotic huggingface dataset:
সৈয়দা আসিফা আশরাফী পাপিয়া

সৈয়দা আসিফা আশরাফী পাপিয়া (জন্ম: ১ মার্চ ১৯৬৭) বাংলাদেশের একজন আইনজীবী, রাজনীতিবিদ ও সাবেক সাংসদ। যিনি নবম জাতীয় সংসদের সংরক্ষিত নারী আসন-৪১ থেকে নির্বাচিত জাতীয় সংসদ সদস্য। তিনি বাংলাদেশ জাতীয়তাবাদী দল একজন কেন্দ্রীয় নেতা। সৈয়দা আশিফা আশরাফী পাপিয়ার জন্ম ১লা মার্চ ১৯৬৭ সালে পূর্ব পাকিস্তানের নীলফামারীর ডোমারে (বর্তমান বাংলাদেশ)। তবে তার বাবার পৈত্রিক বাড়ি নাটোরের লালপুর উপজেলার গোপালপুরে। বাবা ছিলেন বিএডিসির এগ্রিকালচার অফিসার। বাবার চাকরির সুবাদে উত্তরাঞ্চলের বিভিন্ন জেলায় কেটেছে শৈশব। বিএডিসি থেকে বাবা ঠাকুরগাঁও সুগার মিলে বদলি হলে তিনি সেখানে একটি স্কুলে ৯ মাস পড়াশোনা করেন তিনি। পরে নর্থবেঙ্গল সুগার মিলে বদলি হলে ১৯৭৪ সালে নর্থবেঙ্গল সুগারবেঙ্গল হাইস্কুলে ভর্তি হন। ওই স্কুলেই এসএসসি পর্যন্ত পড়াশোনা করেন। ১৯৮৩ সালে এসএসসি পাস করেন ভর্তি হন গোপালপুর কলেজে। ১৯৮৬ সালে এইচএসসি পাস করে ভর্তি হন রাজশাহী বিশ্ববিদ্যালয়ের প্রথমে সমাজ বিজ্ঞান বিভাগে ও পরে ভর্তি হন আইন বিভাগে। উঠেন তাপসী হলে। স্কুলজীবনেই ছাত্রদলের প্রাথমিক সদস্য হন। ১৯৮৬ সালে রাজশাহী বিশ্ববিদ্যালয়ের তাপসী হল ছাত্রদলের সভাপতি নির্বাচিত হন। ১৯৮৭ সালে রাজশাহী বিশ্ববিদ্যালয়ের তাপসী হলের ভিপি নির্বাচিত হন। ১৯৮৯ সালে দ্বিতীয়বার তাপসী হলের ভিপি নির্বাচিত হন। ১৯৯৪ সালে বিয়ের পর সংসার সামলানোর পাশাপাশি চাঁপাইনবাবগঞ্জ জেলা বারে পেশা জীবন শুরু করেন। ১৯৯৬ সালে বিএনপি মহিলা দলের আহবায়ক কমিটির সদস্য নির্বাচিত হন। ২০০৯ সালে ঢাকা বারে প্র্যাকটিস শুরু করেন। ঐ বছরই বাংলাদেশ জাতীয়তাবাদী দল জাতীয় নির্বাহী কমিটির সদস্য হন। একইসঙ্গে চাঁপাই নবাবগঞ্জ জেলা বিএনপির সাধারণ সম্পাদকের দায়িত্ব পান। ওই বছরই নবম জাতীয় সংসদের সংরক্ষিত নারী আসনে এমপি নির্বাচিত হন। পাপিয়া’র স্বামী হারুনুর রশীদ একজন রাজনীতিবিদ। তিনি বিএনপির যুগ্ম মহাসচিব এবং একাদশ জাতীয় সংসদে নির্বাচিত একজন সংসদ সদস্য। তাদের তিন সন্তান যথাক্রমে নিশাত সাদিয়া রশিদ (সূচনা), রিফাত রশিদ (অনন্যা), রুবাইয়াৎ ইবনে হারুন। "Syeda Ashifa Ashrafi Papia"। parliament.gov.bd। ২০১৯-০২-১৫ তারিখে মূল থেকে আর্কাইভ করা। সংগ্রহের তারিখ ২০১৮-১০-১৮।  "পাপিয়ার মুক্তি চেয়ে ছেলে-মেয়েদের সংবাদ সম্মেলন"। বিডিনিউজ২৪। ২৩ আগস্ট ২০১৫। ১৯ আগস্ট ২০১৯ তারিখে মূল থেকে আর্কাইভ করা। সংগ্রহের তারিখ ১৯ আগস্ট ২০১৯।
সেবা ওয়েস্টার্ন

সেবা ওয়েস্টার্ন সিরিজ সেবা প্রকাশনী থেকে প্রকাশিত একটি জনপ্রিয় সিরিজ। সিরিজের যাত্রা শুরু ১৯৮৩ খ্রিষ্টাব্দে "আলেয়ার পিছে" বইটির মাধ্যমে। । লেখক ছিলেন কাজী মাহবুব হোসেন। পরবর্তীতে রওশন জামিল, শওকত হোসেন সহ আরো অনেকে এই সিরিজ এগিয়ে নিয়ে যান। এই সিরিজের বিষয়বস্তু যুক্তরাষ্ট্রের গোড়াপত্তনের সময়ের বিভিন্ন সন্ত্রাসীদের বা আউটল'দের বিরুদ্ধে সাধারণ মানুষের লড়াই। কাউবয়দের ওপর নির্মিত এই উপন্যাসগুলি বিদেশী কাহিনী নির্ভর। কাউবয়, আউটল, র‍্যাঞ্চ, পাঞ্চার, নেস্টর সহ অনেক নতুন বিষয়ের সাথে বাঙালি পাঠকদের পরিচয় করিয়ে দেয় এই সিরিজ। সেবা প্রকাশনী থেকে প্রকাশিত বইসমূহের তালিকা: সেবা প্রকাশনী হতে প্রকাশিত মূল্য তালিকা-ফেব্রুয়ারি, ২০১৪
বাগবাজার সার্বজনীন দুর্গাপূজা

বাগবাজার সার্বজনীন পশ্চিমবঙ্গের কলকাতার একটি বিখ্যাত সার্বজনীন শারদীয়া দুর্গাপূজা মণ্ডপ। এই পূজার সাথে নেতাজী সুভাষ চন্দ্র বসুর স্মৃতি বিজড়িত রয়েছে। উত্তর কলকাতার বাগবাজার অঞ্চলে প্রতিষ্ঠিত শতবর্ষ প্রাচীন এই সার্বজনীন দুর্গাপূজাটি কলকাতার তথা পশ্চিমবঙ্গের সাবেকি পূজাগুলির মধ্যে একেবারে প্রথম সারিতে থাকে। বাংলার প্রাচীন রীতি অনুযায়ী নির্মিত প্রতিমা বাগবাজার সার্বজনীনকে এক অন্যমাত্রা দিয়েছে যে কারণে বাগবাজার সার্বজনীন দর্শনার্থী ও পুণ্যার্থীদের আকর্ষণের কেন্দ্রবিন্দুতে থাকে। বাগবাজার সার্বজনীনের পুজোর সূচনা ঘটে ১৯১৯ সালে৷ এই পুজো শুরু হয়েছিলো স্থানীয় নেবুবাগান লেন ও বাগবাজার স্ট্রিটের মোড়ে ৫৫ নম্বর বাগবাজার স্ট্রিটে । তখন এই বারোয়ারী পূজার নাম ছিল ‘নেবুবাগান বারোয়ারি দুর্গা পুজো’। এখানেই কয়েক বছর পুজো হয়। ১৯২৪ সালে পুজোটি সরে যায় বাগবাজার স্ট্রিট ও পশুপতি বোস লেনের মোড়ে। পরের বছর ফের সরে যায় কাঁটাপুকুরে। ১৯২৭ সালেও স্থানান্তরিত হয় এই পুজো। ১৯২৭ সালে দুর্গাপুজো হয়েছিল বাগবাজার কালীমন্দিরে। ১৯৩০ সালে বিখ্যাত আইনজীবী তথা তৎকালীন কলকাতা পুরসভার অল্ডারম্য‌ান দুর্গাচরণ বন্দ্যোপাধ্যায়ের প্রচেষ্টায় বাগবাজার সার্বজনীন দুর্গাপূজাটি বর্তমান চেহারা পায়। নাম হয় ‘বাগবাজার সার্বজনীন দুর্গোৎসব ও প্রদর্শনী’। তারই উদ্য‌োগে বাগবাজার সার্বজনীন দুর্গাপুজো উঠে আসে কর্পোরেশনের মাঠে। তৎকালীন মেয়র সুভাষচন্দ্র বসু সানন্দে এই অনুমতি দেন। শুধু পুরসভার মাঠ ব্য‌বহার করতে দিয়েছিলেন তা-ই নয়, কলকাতা পুরসভা তখন বাগবাজারের এই পুজোয় চাঁদাও দিত। দুর্গাচরণের উদ্য‌োগে এই পুজোর সঙ্গে যুক্ত হয় দেশীয় শিল্প সম্পর্কিত একটি পূর্ণাঙ্গ প্রদর্শনী। সেখানে দেশীয় উদ্য‌োগগুলিকে আমন্ত্রণ করে জায়গা দেওয়া হত। ২০১৮ সালে এই পূজাটি শতবর্ষে পা দিয়েছে। ১৯৩৬ সালে এই পুজোর সভাপতি হয়েছিলেন সুভাষচন্দ্র বসু। এছাড়াও বিভিন্ন সময়ে বহু প্রথিতযশা ব্যক্তিদের নাম বাগবাজারের পুজোর সঙ্গে জড়িয়েছে। যাঁদের মধ্যে ছিলেন আচার্য প্রফুল্লচন্দ্র রায়, স্যার হরিশঙ্কর পাল ছিলেন অন্যতম। বাগবাজার সার্বজনীনের দূর্গা প্রতিমার চোখ দুটি পটল চেরা অর্থাৎ বড়ো হয়ে থাকে । সুবিশাল প্রতিমায় সাবেকিয়ানার ছোঁয়া সুস্পষ্ট । মায়ের মুখটি অপূর্ব সুন্দর । পূজোর শুরু থেকেই অষ্টমী দিন ' বীরাষ্টমী ব্রত ' পালিত হয়ে চলেছে । ওই দিন লাঠি খেলা, শরীর চর্চার প্রদর্শনী হয়ে থাকে । পূজোয় মাকে খিচুড়ি ভোগ দেওয়া হয় । https://kolkata24x7.com/bagbazar-sarbojonin-durgotsav-celebrate-100-years.html[স্থায়ীভাবে অকার্যকর সংযোগ]
২০১৮ অস্ট্রেলিয়া ক্রিকেট দলের ইংল্যান্ড সফর

অস্ট্রেলিয়া ক্রিকেট দল পাঁচটি একদিনের আন্তর্জাতিক এবং একমাত্র টুয়েন্টি২০ আন্তর্জাতিক খেলার জন্য ইংল্যান্ড সফর করে, যা জুন ২০১৮-এ অনুষ্ঠিত হয়। সাসেক্স টসে জিতে ফিল্ডিংয়ের সিদ্ধান্ত নেয়। অস্ট্রেলিয়া টসে জিতে ব্যাটিংয়ের সিদ্ধান্ত নেয়। রবি হোয়াইট (মিডলসেক্স) তার লিস্ট এ অভিষেক হয়। অস্ট্রেলিয়া টসে জিতে ব্যাটিংয়ের সিদ্ধান্ত নেয়। মাইকেল নীসার (অস্ট্রেলিয়া) তার ওডিআই অভিষেক হয়। টিম পাইন অস্ট্রেলিয়ার অধিনায়কত্ব ওডিআইত প্রথমবার। অস্ট্রেলিয়া টসে জিতে ফিল্ডিংয়ের সিদ্ধান্ত নেয়। ডার্সি শর্ট (অস্ট্রেলিয়া) তার ওডিআই অভিষেক হয়। অ্যালেক্স ওয়ার্ফ (ইংল্যান্ড) তার প্রথম ওয়ানডেতে আম্পায়ার হয়ে দাঁড়িয়েছিলেন। ওয়ানডেতে ইংল্যান্ড তাদের সর্বোচ্চ স্কোর করেছে অস্ট্রেলিয়ার বিপক্ষে। আদিল রশিদ (ইংল্যান্ড) ওয়ানডেতে তার ১০০ তম উইকেট নিয়েছে। অস্ট্রেলিয়া টসে জিতে ফিল্ডিংয়ের সিদ্ধান্ত নেয়। ইয়ন মর্গ্যান স্কোর করেছে ইংল্যান্ডের হয়ে সর্বাধিক ৩য় ওডিআই রান (৫,৪৪৩)। ওয়ানডেতে (২১ বলে) ইংল্যান্ডের হয়েও দ্রুততম ফিফটিসে রান করেছিলেন তিনি। ইংল্যান্ড এর জন্য একটি নতুন রেকর্ড গড়েছে ৩য় ওডিআইতে সর্বোচ্চ ইনিংস। এটিও প্রথম ঘটনা যেখানে কোনও ওয়ানডেতে পুরুষদের দল ৪৫০ রানের বেশি রান করেছিল। রানের ক্ষেত্রে, এটি উভয়ই ছিল ইংল্যান্ডের বৃহত্তম জয় ওডিআইতে অস্ট্রেলিয়ার সবচেয়ে বড় পরাজয়। অস্ট্রেলিয়া টসে জিতে ব্যাটিংয়ের সিদ্ধান্ত নেয়। ক্রেগ ওভারটন (ইংল্যান্ড) তার ওডিআই অভিষেক হয়। অস্ট্রেলিয়া টসে জিতে ব্যাটিংয়ের সিদ্ধান্ত নেয়। স্যাম কারেন (ইংল্যান্ড) তার ওডিআই অভিষেক হয়। অস্ট্রেলিয়া টসে জিতে ফিল্ডিংয়ের সিদ্ধান্ত নেয়। মিচেল সুইপসন (অস্ট্রেলিয়া) তার টি২০আই অভিষেক হয়। জস বাটলার টি-টোয়েন্টিতে ইংল্যান্ডের হয়ে দ্রুততম সেঞ্চুরির (২২ বল)।
গাদোয়ার সিং সাহোটা

গাদোয়ার সিং সাহোটা (জন্ম ডিসেম্বর ৮, ১৯৫৪) একজন কানাডিয়ান আদা-অবসরপ্রাপ্ত পেশাদার কুস্তিগির, তিনি গামা সিং এবং গ্রেট গামা নামে পরিচিত। তিনি বর্তমানে ইমপ্যাক্ট রেসলিং এর সাথে যুক্ত আছেন। সাহোটা ১৯৭০ থেকে ১৯৮০ সাল পর্যন্ত স্টু হার্ট এর স্টাম্পড রেসলিং এ খলনায়কদের মধ্যে মূল আকর্ষণ ছিলেন।সাহোটা আন্তর্জাতিক অঙ্গনে জাপান, দক্ষিণ আফ্রিকা, জার্মানি, কুয়েত, দুবাই, ওমান, অস্ট্রেলিয়া, মার্কিন যুক্তরাষ্ট্র এবং ক্যারাবীয়তে কুস্তি লড়েছেন। তিনি ওয়ার্ল্ড রেসলিং ফেডারেশন (ডাব্লিউডাব্লিউএফ) এর জন্য বিক্ষিপ্তভাবে কাজ করেছেন এবং ভিন্স ম্যাকম্যান এর সাথে ওভারসিস টুর এ কাজ করেছেন ১৯৮০-৮৬ সাল পর্যন্ত।তার বাতিজা ডাব্লিউডাব্লিউই চ্যাম্পিয়ন জিন্দর মহল। ১৯৬৩ সালে তার বাবা পরিবারের সাথে ভারত থেকে কানাডা এসেছিলেন। সাহোটা মেরিট ব্রিটিশ স্কুলে পড়াশোনা করেছেন। ১৯৭০ সালের শুরুতে সাহোটার পারসেক এর সাথে পরিচয় হয়, পারসেক এমেচার রেসলিং এ সাহোটার দক্ষতা দেখেন এবং সাহোটাকে পেশাদারি কুস্তির প্রশিক্ষণ দিতে রাজি হোন। ৬ মাস প্রশিক্ষণ দেওয়ার পর পারসেক তাকে স্টাম্পড রেসলিং এর কর্ণদার স্টু হার্ট এর কাছে যেতে বলেন। সাহোটা এর পর স্টু হার্ট এর সাথে দেখা করেন এবং ১৯৭৩ সালে স্টাম্পড রেসলিং এ আত্মপ্রকাশ করেন। তিনি প্রথমে তার নিজের নামে কুস্তি লড়তেন, কিন্তু ১৯৭৪ সালে "গ্রেট গামা" নামে কুস্তি লড়া শুরু করেন। Greer, Jamie (জানুয়ারি ১৪, ২০১৮)। "Indian Legend Gama Singh Joins Impact Wrestling"। Last Word on Pro Wrestling। সংগ্রহের তারিখ ডিসেম্বর ২৫, ২০১৮।  "SLAM! Wrestling Canadian Hall of Fame: The Great Gama"। Slam! Sports। Canadian Online Explorer। [স্থায়ীভাবে অকার্যকর সংযোগ] Slam Wrestling Hall of Fame[স্থায়ীভাবে অকার্যকর সংযোগ]
খানিকা জেলা

খানিকা জেলা আফগানিস্তানের জওজান প্রদেশের একটি অন্যতম জেলা। জেলাটির কেন্দ্রীয় রাজধানী শহর খানিকায় এ অবস্থিত। এছাড়াও এটি আফগানিস্তানের ক্ষুদ্রতম জেলাগুলির মধ্যে অন্যতম একটি। "District Names"। National Democratic Institute। ২৯ জানুয়ারি ২০১৬ তারিখে মূল থেকে আর্কাইভ করা। সংগ্রহের তারিখ ১৮ ফেব্রুয়ারি ২০১৬।  Map of Settlements[স্থায়ীভাবে অকার্যকর সংযোগ] AIMS, August 2002
১৯ মার্চ

১৯ মার্চ গ্রেগরীয় বর্ষপঞ্জী অনুসারে বছরের ৭৮তম (অধিবর্ষে ৭৯তম) দিন। বছর শেষ হতে আরো ২৮৭ দিন বাকি রয়েছে। ১৯৪৪ - উত্তর-পূর্ব ভারতে আজাদ হিন্দ ফৌজ জাতীয় পতাকা উত্তোলন করে। ১৯৪৮ - পাকিস্তানের গভর্নর জেনারেল মোহাম্মদ আলী জিন্নাহ ঢাকায় আসেন। ১৯৭১ - পাকিস্তানি হানাদার বাহিনীর বিরুদ্ধে সর্বপ্রথম সশস্ত্র প্রতিরোধ গড়ে তোলেন জয়দেবপুর তথা গাজীপুরের বীর জনতা৷ ১৯৭২ - বাংলাদেশ ও ভারতের মধ্যে ২৫ বছরের শান্তি ও মৈত্রী চুক্তি স্বাক্ষরিত হয়। ১৯৯১ - বেগম খালেদা জিয়া পঞ্চম জাতীয় সংসদ নির্বাচনে গণপ্রজাতন্ত্রী বাংলাদেশ সরকারে প্রধানমন্ত্রী নিযুক্ত হন। ২০১৭ - বাংলাদেশ ক্রিকেট দল তাদের শততম টেস্ট খেলে জয় দিয়ে শততম টেস্টকে স্মরণীয় করে রাখে। ১৮১৩ - স্কটিশ চিকিৎসক খ্রীষ্ট ধর্মপ্রচারক ও মহান মানবতাবাদী অভিযাত্রী ডেভিড লিভিংস্টোন। (মৃ.১৮৭৩) ১৮২১ - ব্রিটিশ সৈনিক, ভূগোলবিদ ও কূটনীতিক রিচার্ড ফ্রান্সিস বার্টন। ১৯০২ - ভূপেন্দ্রকিশোর রক্ষিত রায়, ভারতীয় উপমহাদেশের ব্রিটিশ বিরোধী স্বাধীনতা আন্দোলনের অন্যতম ব্যক্তিত্ব এবং অগ্নিযুগের বিপ্লবী।(মৃ.১৯৭২) ১৯১৯ - বাঙালি কবি, গীতিকার, নাট্যকার ও সাংবাদিক সিকান্দার আবু জাফর। ১৯৪৩ - মারিও মোলিনা, ১৯৯৫ খ্রিস্টাব্দে রসায়নে যৌথভাবে নোবেলজয়ী মেক্সিকান রসায়নবিদ। (জ.২০২০) ১৯৫২ - হার্ভি ওয়াইনস্টিন, মার্কিন চলচ্চিত্র পরিচালক ও প্রযোজক। ১৯৫৫ - ব্রুস উইলিস, জার্মান বংশোদ্ভূত মার্কিন অভিনেতা, প্রজোযক ও সঙ্গীতশিল্পী। ১৯৭৩ - অ্যাশলি জাইলস, ইংরেজ ক্রিকেটার ও কোচ। ১৯৭৬ - ইতালিয়ান ফুটবলার আলেসান্দ্রো নেস্টা। ১৯৮৪ - ভারতীয় মডেল ও অভিনেত্রী তনুশ্রী দত্ত । ১৯০৯ - ভারতীয় উপমহাদেশের ব্রিটিশ বিরোধী স্বাধীনতা আন্দোলনের অন্যতম ব্যক্তিত্ব এবং অগ্নিযুগের বিপ্লবী চারুচন্দ্র বসু।(জ.১৮৯০) ১৯৪৭ - আজিজুল হক, বাঙালি শিক্ষাবিদ, কূটনীতিবিদ, রাজনীতিবিদ, সমাজসেবক এবং লেখক ছিলেন। ১৯৫০ - এডগার রাইস বারোজ, মার্কিন সাহিত্যিক, টারজান সিরিজের জনক। ১৯৭৩ - হেমেন গাঙ্গুলী ভারতীয় চলচ্চিত্র প্রযোজক, পরিবেশক ও প্রদর্শক।(জ.১৯২৫) ১৯৮৭ - লুই দ্য ব্রয়, নোবেল পুরস্কার বিজয়ী ফরাসি পদার্থবিজ্ঞানী। ১৯৯৭ - পূর্ণেন্দু পত্রী বিশিষ্ট ভারতীয় বাঙালি কবি, ঔপন্যাসিক, প্রাবন্ধিক, শিশুসাহিত্যিক, সাহিত্য গবেষক, কলকাতা গবেষক, চিত্র-পরিচালক ও প্রচ্ছদশিল্পী।(জ.১৯৩১) ২০০১ - আবু জাফর ওবায়দুল্লাহ. বাংলাদেশের প্রখ্যাত কবি। ২০০৮ - ব্রিটিশ অভিনেতা পল স্কোফিল্ড। ২০০৮ - ব্রিটিশ সায়েন্সফিকশন লেখক আর্থার সি ক্লার্ক । ২০১৬ - বাংলাদেশের প্রথম নিউরো সার্জন ডা. রশিদ উদ্দিন । ২০১৯ - রমেন রায় চৌধুরী, ভারতীয় বাঙালি চলচ্চিত্র ও মঞ্চাভিনেতা। (জ.১৯৪৪) ২০২২ - বাংলাদেশের সাবেক রাষ্ট্রপতি ও প্রধান বিচারপতি সাহাবুদ্দীন আহমদ।(জ. ০১/০২/১৯৩০) ২০২২ - বাংলা একাডেমির ফেলো, সাংবাদিক ও কথাসাহিত্যিক দিলারা হাশেম।(জ. ২১/০৮/১৯৩৬) উইকিমিডিয়া কমন্সে ১৯ মার্চ সংক্রান্ত মিডিয়া রয়েছে। বিবিসি: এই দিনে (ইংরেজি) দি নিউইয়র্ক টাইমস: এই দিনে (ইংরেজি)
আনন্দপুর, কলকাতা

আনন্দপুর হল পূর্ব কলকাতার একটি অঞ্চল। আনন্দপুর থানা কলকাতা পুলিশের পূর্ব বিভাগের অন্তর্গত। এই থানার ঠিকানা ৭৫৭ মাদুরদহ, হোসেনপুর, কলকাতা – ৭০০১০৭ এবং এর এক্তিয়ারভুক্ত এলাকার সীমানা নিম্নরূপ: উত্তরে: ড. বি. এন. দে রোডের দক্ষিণ সীমায় যেখানে রাস্তাটি ইস্টার্ন মেট্রোপলিটান বাইপাসের পূর্ব সীমায় মিলিত হচ্ছে, সেখান থেকে পূর্ব দিক ধরে ড. বি. এন. দে রোডের দক্ষিণ সীমায় যেখানে সম্প্রসারিত ড. বি. এন. দে রোড সেন্ট্রাল লেক ক্যানালের পূর্ব সীমায় মিলিত হচ্ছে, সেইখান পর্যন্ত; পূর্বে: যেখানে ড. বি. এন. দে রোডের সম্প্রসারিত দক্ষিণ সীমা সেন্ট্রাল লেক ক্যানালের পূর্ব সীমার সঙ্গে মিলিত হচ্ছে, সেখান থেকে দক্ষিণ দিক ধরে মৌজা ধাপার বহিঃসীমা পর্যন্ত; দক্ষিণে: মৌজা ধাপা, চৌবাগা, নোনাডাঙা ও মাদুরদহের বহিঃসীমা থেকে ইস্টার্ন মেট্রোপলিটান বাইপাসের পূর্ব সীমা পর্যন্ত; এবং পশ্চিমে: যেখানে ইস্টার্ন মেট্রোপলিটান বাইপাসের পূর্ব সীমা মৌজা মাদুরদহের বহিঃসীমার সঙ্গে মিলিত হয়েছে, সেখান থেকে উত্তর দিকে ইস্টার্ন মেট্রোপলিটান বাইপাসের পূর্ব সীমা ধরে যেখানে এই রাস্তাটি ড. বি. এন. দে রোডের দক্ষিণ সীমার সঙ্গে মিলিত হয়েছে, সেইখান পর্যন্ত। আনন্দপুরের আরবানা হল সাতটি টাওয়ারযুক্ত একটি আবাসন প্রকল্প। এই প্রকল্পে ১,১৭০টি রেসিডেন্সিয়াল অ্যাপার্টমেন্ট রয়েছে। কলকাতার দ্বিতীয় উচ্চতম এই টাওয়ারগুলি ইস্টার্ন মেট্রোপলিটান বাইপাসের রুবি মোড় থেকে ৭০০ মিটার দূরে অবস্থিত। আনন্দপুরের ক্যালকাটা ইন্টারন্যাশানাল স্কুল হল একটি ইংরেজি-মাধ্যম সহশিক্ষা-মূল আন্তর্জাতিক বিদ্যালয়। এটি ইন্টারন্যাশানাল ব্যাকালরিয়েট কর্তৃক অনুমোদিত। স্থানীয় ও প্রবাসী উভয় প্রকারের ছাত্রছাত্রীরাই এই স্কুলে পড়াশোনা করে। ১৯৫৩ সালে কলকাতার লি রোডে এই স্কুলটি স্থাপিত হয়েছিল। পরে ২০০৬ সালে এটি স্থানান্তরিত হয় আনন্দপুরে। আনন্দপুরে ২০০১ সালে কল্যাণ ভারতী ট্রাস্ট দ্য হেরিটেজ স্কুল প্রতিষ্ঠা করে। এই স্কুলটি কাউন্সিল ফর দি ইন্ডিয়ান স্কুল সার্টিফিকেট এক্সামিনেশনস (সিআইএসই), আইবি ডিপ্লোমা প্রোগ্রাম ও ইন্টারন্যাশানাল জেনারেল সার্টিফিকেট অফ সেকেন্ডারি এডুকেশন (আইজিসিএসই) কর্তৃক অনুমোদিত। আনন্দপুরে ২০০১ সালে কল্যাণ ভারতী ট্রাস্ট হেরিটেজ ইনস্টিটিউট অফ টেকনোলজি প্রতিষ্ঠা করে। এটি মৌলানা আবুল কালাম আজাদ প্রযুক্তি বিশ্ববিদ্যালয় কর্তৃক অনুমোদিত একটি বেসরকারি ইঞ্জিনিয়ারিং কলেজ। এখানে বি.টেক., এম.টেক. ও এম.সি.এ. পাঠক্রমে পড়াশোনা চলে। আনন্দপুরের ফর্টিস হাসপাতাল হল একটি ৪০০-শয্যাবিশিষ্ট সুপার স্পেশালিটি হাসপাতাল। "Kolkata Police"। East Division। KP। ১৪ মার্চ ২০১৮ তারিখে মূল থেকে আর্কাইভ করা। সংগ্রহের তারিখ ১৫ মার্চ ২০১৮।  "Urbana"। magicbricks। সংগ্রহের তারিখ ১৫ মার্চ ২০১৮।  "Welcome to Urbana"। Urbana। সংগ্রহের তারিখ ১৫ মার্চ ২০১৮।  "Calcutta International School, Anandapur"। schoolsearchlist.com। ১৬ মার্চ ২০১৮ তারিখে মূল থেকে আর্কাইভ করা। সংগ্রহের তারিখ ১৫ মার্চ ২০১৮।  "Calcutta International School, Anandapur"। School Connects। ২৭ জুলাই ২০১৭ তারিখে মূল থেকে আর্কাইভ করা। সংগ্রহের তারিখ ১৫ মার্চ ২০১৮।  "The Heritage School"। THS। সংগ্রহের তারিখ ১৫ মার্চ ২০১৮।  "Heritage Institute of Technology"। HIT। সংগ্রহের তারিখ ১৫ মার্চ ২০১৮।  "Heritage Institute of Technology, Kolkata"। WBJEE। সংগ্রহের তারিখ ১৫ মার্চ ২০১৮।  "Fortis Hospital, Anandapur, Kolkata"। সংগ্রহের তারিখ ১৫ মার্চ ২০১৮।  উইকিভ্রমণ থেকে আনন্দপুর, কলকাতা ভ্রমণ নির্দেশিকা পড়ুন।
সুধারাম থানা

সুধারাম মডেল থানা বাংলাদেশের নোয়াখালী জেলার অন্তর্গত নোয়াখালী সদর উপজেলার একটি মডেল থানা। ১৮৬১ সালে সুধারাম থানা প্রতিষ্ঠিত হয়। নোয়াখালী সদর উপজেলার ১টি পৌরসভা ও ১৩টি ইউনিয়নের প্রশাসনিক কার্যক্রম সুধারাম মডেল থানার আওতাধীন। পৌরসভা: নোয়াখালী ইউনিয়নসমূহ: ১নং চর মটুয়া ২নং দাদপুর ৩নং নোয়ান্নই ৪নং কাদির হানিফ ৫নং বিনোদপুর ৬নং নোয়াখালী ৭নং ধর্মপুর ৮নং এওজবালিয়া ৯নং কালাদরপ ১০নং অশ্বদিয়া ১১নং নিয়াজপুর ১৯নং পূর্ব চর মটুয়া ২০নং আণ্ডারচর নোয়াখালী সদর উপজেলা নোয়াখালী জেলা
রুমালি রুটি

রুমালি রুটি একধরনের পাতলা রুটি যার উৎপত্তি ভারতীয় উপমহাদেশে এবং বাংলাদেশ, ভারত ও পাকিস্তানের জনপ্রিয় একটি খাবার। এটা তন্দুরি খাবারের সংগে খাওয়া হয়। বাংলা সহ বিভিন্ন উত্তর ভারতীয় ভাষায় একে রুমালি রুটি বলা হয় কারণ এটা দেখতে রুমালের মতো পাতলা। পাঞ্জাবে এটা লম্বু রুটি বলা হয়। লম্বু মানে লম্বা। ক্যারিবীয় অঞ্চলে এটা দোস্তি রুটি নামে পরিচিত। এই রুটি খুব পাতলা এবং রুমালের মত ভাঁজ করে পরিবেশন করা হয়। মুঘল সাম্রাজ্যকালে কাপড়ের মত বড় আকারে রুমালি রুটি পরিবেশন করা হতো। রুমালি রুটি তৈরিতে আটা ময়দা দুইই ব্যবহার করা হয় এবং কড়াই এর উত্তল অংশে শেঁকা হয়। রুমালি রুটির একটা ধরন বান্নু এবং ওয়াজিরিস্তানের পার্শ্ববর্তী এলাকায় বড় আকারের পাস্তি বা পাওস্তি চাপ্পাটি যার অর্থ নরম চাপ্পাটি। পেন্ডা (গুরুমুখী: پینډه) নামক খাবারের অংশ হিসেবে পরিবেশন করা হয়। পাওস্তি কয়লা কিংবা কাঠের আগুনে প্রস্তুত করা হয়। Mehran। "Mehran Posti"। Haji Kalay: themehru।  টেমপ্লেট:Bread-stub টেমপ্লেট:Pakistan-cuisine-stub
সেকেন্ড লেফটেনেন্ট

বেশিরভাগ সামরিক বাহিনীতেই সেকেন্ড লেফটেনেন্ট হলো কমিশনপ্রাপ্ত আফিসারগণের মধ্যে সর্ব কনিষ্ঠ পদ। উল্লেখ্য যে, ব্রিটিশ ইংরেজিতে এর উচ্চারণ সেকেন্ড /lɛf'tɛnənt/(লেফ্-টেনেন্ট) অপরদিকে আমেরিকান ইংরেজিতে উচ্চারণ হলো সেকেন্ড /lu'tɛnənt/ (লু-টেনেন্ট)। ১৮৭১ হতে ব্রিটিশ সেনা বাহিনীর সকল শাখায় একযোগে সেকেন্ড লেফটেনেন্ট পদটির ব্যবহার শুরু হয়, যা পূর্বে ব্যবহৃত এনসাইন (ক্যাভলারীতে ব্যবহৃত করনেট) পদটিকে প্রতিস্থাপিত করে। যদিও রয়েল আর্টিলারি, রয়েল ইনজিনিয়ার্স, ফুসিলার এবং রাইফেল রেজিমেন্টগুলোতে অনেক আগে থেকেই এই পদটির ব্যবহার প্রচলিত ছিল। প্রথম দিকে এই পদটিতে কোন পার্থক্যকারী পদচিহ্ণ ব্যবহৃত হতো না। ১৯০২ সালে পদচিহ্ণ হিসাবে প্রথম একটি একক তারকা (বর্তমানে যাকে সচারাচর পিপ বলা হয়) সংযুক্ত হয়। এই পদটি বর্তমানে রয়েল মেরিন বাহিনীতেও ব্যবহৃত হয়। রাজকীয় বিমান বাহিনীতে এর সমতুল্য পদের নাম পাইলট অফিসার। রাজকীয় নৌ বাহিনীতে এই পদের সমতুল্য কোনপদ নাই এবং একজন সেকেন্ড লেফটেনেন্ট রাজকীয় নৌ বাহিনীর সাব-লেফটেনেন্ট হতে নিচের ও মিডশিপম্যান হতে উপরের পদ। রাজকীয় নিউজিল্যান্ড নৌ বাহিনী রাজকীয় নৌ বাহিনীর ঐতিয্য ভেঙ্গে সেকেন্ড লেফটেনেন্টের সমতুল্য পদ হিসাবে এনসাইন ব্যবহার করছে। রাজকীয় অস্ট্রেলীয় নৌ বাহিনী‌ও ঐতিয্য ভেঙ্গে এই পদ সমতুল্য “একটিং সাব লেফটেনেন্ট” পদের সৃষ্টি করেছে। কানাডীয় সামরিক বাহিনী ১৯৬৮ সালের একত্রিকরণের পর হতে সেনা ও বিমান শাখায় এই পদের ব্যবহার শুরু হয় এবং পদচিহ্ণ হিসাবে সামারিক পোশাকের হাতার চারপাশে একটি একক সোনালি রিং ব্যবহৃত হয়। কিছু সময়ের জন্য নৌ সদস্যরা এই পদ ব্যবহার করলেও পরে রাজকীয় কানাডীয় নৌ বাহিনীর পদ একটিং সাব-লেফটেনেন্ট ফিরিয়ে আনা হয়। যদিও মধ্য-আশির দশক পর্যন্ত নৌ শাখায় কানাডীয় সামরিক বাহিনীর সবুজ সামরিক পোশাক বহাল থাকে। বাংলাদেশ সেনা পদ ও পদচিহ্ন‎ তুলনামুলক সামরিক পদ
লেফটেনেন্ট

লেফটেন্যান্ট হলো একটি সেনা, নৌ, আধাসামরিক. ফায়ার সার্ভিস বা পুলিশ অফিসার পদ। বিভিন্ন ধরনের সংঘবদ্ধ কমান্ড কাঠামো সম্মৃদ্ধ সংস্থার কোন পদবীর অংশ হিসাবেও লেফটেনেন্ট ব্যবহৃত হয়ে থাকে। এটি সাধারণত এমন কাউকে বোঝায় যিনি “সেকেন্ড-ইন-কমান্ড” এবং তার ঊর্ধ্বতন পদবীর সাথে যুক্ত হয়ে থাকে। উদাহরণ সরূপ, “লেফটেনেন্ট মাস্টার” মানে বুঝাবে তিনি “মাস্টারের” সেকেন্ড-ইন-কমান্ড। উল্লেখযোগ্য এধরনের ব্যবহার হলো বিভিন্ন সরকারের লেফটেনেন্ট গভর্ণর।
কোযো

কোযো সিনজার পর্বতের দক্ষিণে সিনজার জেলার একটি ইয়াজিদি গ্রাম। ২০১৪ সালে সেখানে আইএস কর্তৃক ইয়াজিদিদের ওপর চালানো গনহত্যার ফলে গ্রামটি আন্তর্জাতিকভাবে পরিচিতি লাভ করে। কোজো সমগ্র সিনজার এলাকার মতই একটি বিতর্কিত এলাকা। ইরাকি সংবিধানের ১৪০তম অনুচ্ছেদ অনুযায়ী এই গ্রাম ও এর বাসিন্দাদের জন্য যেকোন সিন্ধান্ত গ্রহণ হবে গণভোটের মাধ্যমে। ২০০৩ সাল থেকে কোযো কুর্দি পেসমেরগা বাহিনীর দখলে থাকে, যারা ২০১৪ সালের ২রা আগস্ট গ্রাম থেকে পালিয়ে যায়। ৩রা আগস্ট ২০১৪ সালে আইএস পুরো গ্রামের ওপর নিয়ন্ত্রণ নিয়ে নেয় এবং ২০১৭ সালে ইরাকি বাহিনী ও ইয়াজিদি মিলিশিয়ারা গ্রামটি আইএস মুক্ত করে। কোযোতে শুধুমাত্র ইয়াজিদিদের বসবাস, যাদের অধিকাংশই কৃষক। ইয়াজিদি মানবাধিকার কর্মী নাদিয়া মুরাদ ও লামিয়া হাজী বাশার কোযোতে জন্মগ্রহণ করেছেন। "The Yezidi Genocide, Two Years Later"। US News।  Kizilhan, Jan Ilhan (২০১৬-১০-১০)। Die Psychologie des IS: Die Logik der Massenmörder (জার্মান ভাষায়)। Europa Verlag GmbH & Company KG। আইএসবিএন 9783958901155।  "Iraq's Disputed Territories" (পিডিএফ)। United States Institute of Peace। সংগ্রহের তারিখ ২০১৮-০১-২১।  "After years of murder and enslavement by ISIL, Iraq's Yazidis are determined to liberate their own homeland"। The National (ইংরেজি ভাষায়)। সংগ্রহের তারিখ ২০১৮-০১-২০।  "Shingal: Irakische Truppen und Milizen befreien êzîdîsche Dörfer | ÊzîdîPress"। www.ezidipress.com (জার্মান ভাষায়)। সংগ্রহের তারিখ ২০১৮-০১-২০।  "Former Yazidi sex slave makes tearful return to her Iraqi village"। Reuters। সংগ্রহের তারিখ ২০১৮-০১-২০।  "Ex-captive of Islamic State sheds tears on return to village in northe"। Reuters। সংগ্রহের তারিখ ২০১৮-০১-২০।  "Reluctant champion: How Nadia Murad has become the international face of Yazidi suffering – and resilience"। Christian Science Monitor। ২০১৭-০৯-২৪। আইএসএসএন 0882-7729। সংগ্রহের তারিখ ২০১৮-০১-২০।  "When Rape Becomes a Weapon of War"। The New York Times (ইংরেজি ভাষায়)। সংগ্রহের তারিখ ২০১৮-০১-২০।  "Nadia Murad Makes Emotional Visit to Her Yazidi Hometown"। Global Citizen। সংগ্রহের তারিখ ২০১৮-০১-২০।
দাদপুর ইউনিয়ন, নোয়াখালী সদর

দাদপুর বাংলাদেশের নোয়াখালী জেলার অন্তর্গত নোয়াখালী সদর উপজেলার একটি ইউনিয়ন। দাদপুর ইউনিয়নের আয়তন ১৪৭০ বর্গ কিলোমিটার। ২০১১ সালের আদমশুমারি অনুয়ায়ী দাদপুর ইউনিয়নের জনসংখ্যা ৩০,২৮৮ জন। নোয়াখালী সদর উপজেলার উত্তরাংশে দাদপুর ইউনিয়নের অবস্থান। এ ইউনিয়নের পশ্চিমে চর মটুয়া ইউনিয়ন, দক্ষিণে কালাদরপ ইউনিয়ন, পূর্বে এওজবালিয়া ইউনিয়ন ও নোয়ান্নই ইউনিয়ন এবং উত্তরে বেগমগঞ্জ উপজেলার রাজগঞ্জ ইউনিয়ন ও ছয়ানী ইউনিয়ন অবস্থিত। দাদপুর ইউনিয়ন নোয়াখালী সদর উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম সুধারাম মডেল থানার আওতাধীন। এটি জাতীয় সংসদের ২৭১নং নির্বাচনী এলাকা নোয়াখালী-৪ এর অংশ। এটি ৫টি মৌজায় বিভক্ত। এ ইউনিয়নের গ্রামগুলো হল: কৃপালপুর দামোদরপুর হাকিমপুর দাদপুর গৌরীপুর শ্রীপুর পূর্ব হুগলী পশ্চিম হুগলী পূর্ব হারাহীপুর পশ্চিম হারাহীপুর ২০১১ সালের আদমশুমারি অনুযায়ী দাদপুর ইউনিয়নের স্বাক্ষরতার হার ৪৯%। এ ইউনিয়নে ২টি উচ্চ বিদ্যালয়, ২টি দাখিল মাদ্রাসা, ১৩টি সরকারি প্রাথমিক বিদ্যালয় রয়েছে। কলেজ নোয়াখালী সদর উপজেলাধীন দাদপুর ইউনিয়নের পূর্ব হুগলী গ্রামে মা কলেজ আছে এবং পার্শ্ববর্তী পশ্চিমে চর মটুয়া ইউনিয়নে চর মটুয়া কলেজ ও পূর্বে নোয়ান্নই ইউনিয়নে বাঁধেরহাট আবদুল মালেক কলেজ আছে। মাধ্যমিক বিদ্যালয় রামবল্লভপুর উচ্চ বিদ্যালয়, হাকিমপুর ঠেকার হাট উচ্চ বিদ্যালয়, হুগলী প্রাথমিক বিদ্যালয় কৃপালপুর সরকারি প্রাথমিক বিদ্যালয় জালাল উদ্দিন সরকারি প্রাথমিক বিদ্যালয় দামোদরপুর সরকারি প্রাথমিক বিদ্যালয় দাদপুর সরকারি প্রাথমিক বিদ্যালয় রামবল্লভপুর সরকারি প্রাথমিক বিদ্যালয় হাকিমপুর সরকারি প্রাথমিক বিদ্যালয় শ্রীপুর সরকারি প্রাথমিক বিদ্যালয় হাজী নাছির উদ্দিন সরকারি প্রাথমিক বিদ্যালয় পশ্চিম হুগলী সরকারি প্রাথমিক বিদ্যালয় হুগলী সরকারি প্রাথমিক বিদ্যালয় কাশিপুর সরকারি প্রাথমিক বিদ্যালয় বারাহীপুর সরকারি প্রাথমিক বিদ্যালয় পশ্চিম বারাহীপুর সরকারি প্রাথমিক বিদ্যালয় মাদ্রাসা খলিফার হাট হামেদিয়া সিনিয়র ফাযিল মাদ্রাসা কৃপালপুর আলিয়া মাদ্রাসা মোঃ শফিক মিয়া সাবেক সচিব, পল্লী উন্নয়ন ও সমবায় মন্ত্রণালয়, বাংলাদেশ সচিবালয়, ঢাকা। নোয়াখালী জেলা শহর থেকে ৯ কিলোমিটার পশ্চিমে দাদপুর ইউনিয়ন পরিষদ কমপ্লেক্স অবস্থিত। জেলা জামে মসজিদ মোড়, মাইজদী থেকে সিএনজি যোগে দাদপুর বাজার (ইউপি কমপ্লেক্স) অথবা জেলা জামে মসজিদ মোড়, মাইজদী থেকে সিএনজি যোগে দত্ত বাড়ীর মোড় হয়ে নবীর দোকান, তারপর রিক্সা বা অটো রিক্সা হয়ে দাদপুর বাজার আসলেই ইউপি কমপ্লেক্স দেখা যাবে। খাল ও নদীর তালিকা হাট-বাজারের তালিকা খলিফার হাট দাদপুর বাজার হজরত শাহ আব্দুল আজিজ (র.) এর মাজার শরীফ বর্তমান পরিষদ নোয়াখালী সদর উপজেলা সুধারাম মডেল থানা নোয়াখালী জেলা "একনজরে দাদপুর ইউনিয়ন"। dadpurup.noakhali.gov.bd। সংগ্রহের তারিখ ২০২২-০৭-১৯।  "মাধ্যমিক বিদ্যালয়সমূহ, দাদপুর ইউনিয়ন"। dadpurup.noakhali.gov.bd। সংগ্রহের তারিখ ২০২২-০৭-১৯।  "প্রাথমিক বিদ্যালয়সমূহ, দাদপুর ইউনিয়ন"। dadpurup.noakhali.gov.bd। সংগ্রহের তারিখ ২০২২-০৭-১৯।  "মাদ্রাসাসমূহ, দাদপুর ইউনিয়ন"। dadpurup.noakhali.gov.bd। সংগ্রহের তারিখ ২০২২-০৭-১৮।  "খাল ও নদীর তালিকা, দাদপুর ইউনিয়ন"। dadpurup.noakhali.gov.bd। সংগ্রহের তারিখ ২০২২-০৭-১৯।  "হাট-বাজারের তালিকা, দাদপুর ইউনিয়ন"। dadpurup.noakhali.gov.bd। সংগ্রহের তারিখ ২০২২-০৭-১৯।  "দর্শনীয় স্থান, দাদপুর ইউনিয়ন"। dadpurup.noakhali.gov.bd। সংগ্রহের তারিখ ২০২২-০৭-১৯।  "বর্তমান পরিষদ, দাদপুর ইউনিয়ন"। dadpurup.noakhali.gov.bd। সংগ্রহের তারিখ ২০২২-০৭-১৯।  "চেয়ারম্যান, দাদপুর ইউনিয়ন"। dadpurup.noakhali.gov.bd। সংগ্রহের তারিখ ২০২২-০৭-১৯।
দাদপুর ইউনিয়ন

দাদপুর ইউনিয়ন নামে বাংলাদেশে মোট ২টি ইউনিয়ন রয়েছে। যথা: দাদপুর ইউনিয়ন, নোয়াখালী সদর; (নোয়াখালী জেলা) দাদপুর ইউনিয়ন, বোয়ালমারী; (ফরিদপুর জেলা) এটি বাংলাদেশের ইউনিয়ন সম্পর্কিত একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। যদি একটি আভ্যন্তরীণ লিঙ্ক আপনাকে এখানে নিয়ে আসে, আপনি চাইলে সেই লিঙ্কটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।